GIFT บวกเกือบ 5% คาดกำไรปีนี้โตกระฉูดหลังรุกธุกิจ OEM
GIFT บวกเกือบ 5% โบรกฯ คาดกำไรปีนี้โตกระฉูด หลังรุกเข้าสู่การเป็นผู้ผลิตผลิตภัณฑ์ฯ ในรูปแบบ OEM ล่าสุด ณ เวลา 10.28 น. ราคาอยู่ที่ 5.55 บาท บวก 0.25 บาท หรือ 4.72% สูงสุดที่ 5.65 บาท ต่ำสุดที่ 5.40 บาท มูลค่าซื้อขายที่ 30.94 ล้านบาท 
27 ม.ค. 2560

ผู้สื่อข่าวรายงานว่า ราคาหุ้นบริษัท แกรททิทูด อินฟินิท จำกัด (มหาชน) หรือ GIFT ณ เวลา 10.28 น. ราคาอยู่ที่ 5.55 บาท บวก 0.25 บาท หรือ 4.72% สูงสุดที่ 5.65 บาท ต่ำสุดที่ 5.40 บาท มูลค่าซื้อขายที่ 30.94 ล้านบาท 

บล.เคจีไอ ระบุในบทวิเคราะห์ ว่า รูปแบบราคามีโอกาสแกว่งตัวขึ้นทดสอบแนวต้าน 5.2 บาท โดยมีแนวต้านแรกที่ 5.0 บาท แนวรับ 4.7 บาท (Stop loss 4.5 บาท)ขณะที่ฝ่ายวิจัยประเมินการบริโภคในประเทศที่คาดจะฟื้นตัวในปีนี้จะหนุนแนวโน้มยอดขายผลิตภัณฑ์ประเภท Consumer product (ธุรกิจหลัก GIFT คือ ตัวแทนขายผลิตภัณฑ์เคมีภัณฑ์ สำหรับนำไปผลิตเป็นผลิตภัณฑ์ต่างๆ อาทิ สบู่ แชมพู น้ำยาล้างห้องน้ำ ฯลฯ เป็นต้น)
ทั้งนี้คาดอัตรากำไรปีนี้มีแนวโน้มดีขึ้น จากการเริ่มรุกเข้าสู่การเป็นผู้ผลิตผลิตภัณฑ์ฯ ในรูปแบบ OEM จากปัจจุบันงบ 9M59 อัตรากำไรขั้นต้นเท่ากับ 22.4% (ที่มาประเด็นการรุกธุรกิจ OEM ให้สัมภาษณ์ใน นสพ ฐานเศรษฐกิจ วันที่ 25 ม.ค.60) 4) Valuation ไม่แพงด้วย Trailing PE 14.2 เท่า (โดยคาดจะลดลงในปี 2560 จากแนวโน้มธุรกิจที่ดีขึ้นตามที่วิเคราะห์ไว้เบื้องต้น) 